Návrh

Komuniké

Vláda Slovenskej republiky na svojom zasadnutí dňa...................... vzala na vedomie informatívnu správu z prieskumu verejnej mienky „Spotrebiteľský barometer III.“.

Informatívna správa Ústavu pre výskum verejnej mienky pri ŠÚ SR poskytuje najnovšie údaje o spotrebiteľskej nálade občanov, ku ktorým sa dospelo na základe júlového prieskumu Spotrebiteľský barometer.

Pozitívny vývoj spotrebiteľskej atmosféry na Slovensku v júli 2004 nepokračoval. Súhrnný indikátor spotrebiteľskej dôvery dosiahol podobnú hodnotu (-20,8) ako pred mesiacom, keď išlo o historicky najpriaznivejší údaj. V porovnaní so situáciou v apríli 2004 boli spotrebitelia nepatrne optimistickejší,  oproti stavu pred rokom výraznejšie optimistickejší.

Pri väčšine indikátorov sa potvrdili výsledky z predchádzajúceho mesiaca. Súhrnný údaj pre oblasť hospodárenia domácností sa nachádzal v pásme výsledkov nepatrne priaznivejších ako dlhodobý priemer. Investičné plány domácností ako celok zostali pod čiarou dlhodobého priemeru a oblasť názorov na slovenskú ekonomiku bola charakterizovaná výsledkom, ktorý bol mierne priaznivejší ako priemer.

Podľa indikátora spotrebiteľskej dôvery v júli 2004 prevládala vo väčšine členských štátov Európskej únie nedôvera nad dôverou. Spotrebiteľská atmosféra bola najpriaznivejšia vo Fínsku a Dánsku, najmenej priaznivá na Cypre a v Portugalsku. Priemer za celú Európsku úniu bol rovnaký ako pred mesiacom (–12).